23. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 144320 της 20/31 Δεκ. 1996 (ΦΕΚ Β΄ 1194) Καθορισμός ποσοστού αμοιβής των δικηγόρων του Δικηγορικού Συλλόγου Πειραιώς από τις υποθέσεις αναγκαστικών απαλλοτριώσεων κάθε είδους. Έχοντας υπόψη: 1)τις διατάξεις των άρθρων: α)9 Νόμ. 1093/80 και β)22 παρ. 10α του Νόμ. 1868/89. 2)την απόφασή μας αριθ. 8441/90 (ΦΕΚ 57/90 Β΄). 3)Την απόφαση του Δ.Σ. του Δικηγορικού Συλλόγου Πειραιώς που ελήφθη την 10.12.96. 4)Την αριθ. 121337/14.11.95 (ΦΕΚ 970/95 τ. Β΄) απόφαση του Υπουργού Δικαιοσύνης. 5)Το γεγονός ότι η απόφαση αυτή δεν προκαλεί δαπάνη σε βάρος του κρατικού προϋπολογισμού, αποφασίζουμε: Άρθρ.1.-Καθορίζουμε το ποσοστό αμοιβής των δικηγόρων του Δικηγορικού Συλλόγου Πειραιώς από τις υποθέσεις αναγκαστικών απαλλοτριώσεων κάθε είδους, περιλαμβανομένων και των υποθέσεων για την εφαρμογή του σχεδίου πόλεως και οικισμών, διαπλάτυνσης οδών, κόμβων, διαμόρφωσης κοίτης ποταμών και χειμάρων, σύστασης δουλειών υπέρ του Δημοσίου ή Ν.Π.Δ.Δ. ως εξής: α)Για ποσό αποζημιώσεως μέχρι 5.000.000 δρχ., όπως αυτή καθορίζεται με την απόφαση της εκτιμητικής επιτροπής του άρθρ. 15 Ν.Δ. 797/71 ή με την δικαστική απόφαση για καθορισμό προσωρινής ή οριστικής τιμής μονάδος ποσοστό 10%. β)για ποσό από 5.000.001 έως 10.000.000 δρχ. ποσοστό 8% γ)για ποσό 10.000.001 έως 25.000.000 δρχ. ποσοστό 5% δ)για ποσό πάνω από 25.000.001 δρχ. ποσοστό 3%. Στην ανωτέρω αμοιβή περιλαμβάνεται και η επιδικαζόμενη δικαστική δαπάνη μετά την αφαίρεση του ποσού που κατέβαλε ο εντολέας στον δικαιούχο δικηγόρο για την κάλυψη των εξόδων της δίκης. Η αμοιβή των δικηγόρων που παρίστανται στις δίκες αναγκαστικών απαλλοτριώσεων για την εφαρμογή των σχεδίων πόλεων ορίζεται κατά τα ανωτέρω αλλά μόνο στο ποσό της αποζημιώσεως που παραμένει μετά τους συμψηφισμούς των αποζημιώσεων μεταξύ των υποχρέων. Άρθρ.2.-α.Την κατά το άρθρ. 1 οριζόμενη αμοιβή και δικαστική δαπάνη δικαιούται και υποχρεούται να λάβει στο ακέραιο ο δικηγόρος, αν παραστεί κατά τη συζήτηση τόσο της υπόθεσης περί προσδιορισμού προσωρινής ή οριστικής τιμής μονάδας όσο και της αναγνώρισης δικαιούχων. β.Στην περίπτωση, κατά την οποία παραστεί άλλος δικηγόρος στην υπόθεση περί προσδιορισμού προσωρινής ή οριστικής τιμής μονάδας και άλλος στην υπόθεση για την αναγνώριση δικαιούχων, θα λάβει ο μεν πρώτος το 1/3 ο δε δεύτερος τα 2/3 της κατά παραπάνω οριζόμενης αμοιβής. γ.Εάν ο δικηγόρος παραστεί μόνον στην υπόθεση περί προσδιορισμού προσωρινής τιμής μονάδας ή μόνον στην υπόθεση περί προσδιορισμού οριστικής τιμής μονάδας, τότε τα ανωτέρω ποσοστά αμοιβής μειώνονται στο μισό. Άρθρ.3.-Από την κατά τα ανωτέρω εισπραττόμενη αμοιβή (και δικαστική δαπάνη) παρακρατείται από το Δικηγορικό Σύλλογο Πειραιώς το ποσοστό που προβλέπεται στην Υ.Α. 8441/90 το δε υπόλοιπο ποσοστό αποδίδεται στον δικαιούχο δικηγόρο μετά από παρέλευση πέντε εργάσιμων ημερών. Το ανωτέρω ποσοστό παρακράτησης δεν διαφοροποιείται και αν ακόμη παρίστανται περισσότεροι δικηγόροι στην ίδια υπόθεση. Άρθρ.4.-Ο δικηγόρος που πρόκειται να χειριστεί υπόθεση από τις αναφερόμενες στο άρθρ. 1 και έχει συμφωνήσει την εργολαβική της ανάληψη θα παραλαμβάνει από τον Σύλλογο θεωρημένο σχέδιο εργολαβικού, θα καταθέτει δε αντίγραφο του εργολαβικού στην γραμματεία του Συλλόγου πριν από κάθε δικαστική ή εξώδικη ενέργειά του. Η παράλειψη υποβολής του αντιγράφου αποτελεί πειθαρχικό αδίκημα. Στο εργολαβικό θα περιλαμβάνεται όρος για την παρακράτηση από τον Σύλλογο του ποσοστού της Υ.Α. 8441/90. Άρθρ.5.-Εάν ο δικηγόρος έχει καταθέσει στο Ταμείο Παρακαταθηκών και Δανείων αντίγραφο του κατατεθέντος στην Γραμματεία του Δικηγορικού Συλλόγου Πειραιώς εργολαβικού, το ταμείο Παρακαταθηκών και Δανείων υποχρεούται να παρακρατήσει από το ποσό της αποζημιώσεως το συμφωνηθέν στο εργολαβικό ποσό της αμοιβής του Δικηγόρου και να το αποδώσει στο Δ.Σ. Πειραιώς. Στην περίπτωση που δεν έχει συνταγεί εργολαβικό, το Ταμείο Παρακαταθηκών και Δανείων υποχρεούται να παρακρατήσει από το ποσό της αποζημιώσεώς του το ποσό της αμοιβής του Δικηγόρου που ορίστηκε με την δικαστική απόφαση περί καθορισμού προσωρινής ή οριστικής τιμής μονάδος αποζημιώσεως και να το αποδώσει στον ΔΣ Πειραιώς. Άρθρ.6.-Δεν μπορεί δικηγόρος μέλος του Συλλόγου να νομιμοποιήσει δικηγόρο άλλου Συλλόγου σε δίκη αναγκαστικής απαλλοτριώσεως κατά παράβαση των ανωτέρω οριζομένων. (Αντί για τη σελ. 402,401) Σελ. 402,401(α) Τεύχος 1401 Σελ. 49 Πάγιες Αμοιβές Δικηγόρων 6.Δ.ε.23 Η εν λόγω νομιμοποίηση δεν είναι δυνατή αν δεν τηρηθεί η ανωτέρω διαδικασία, η οποία είναι δεσμευτική και για τον νομιμοποιούμενο δικηγόρο. Άρθρ.7.-Τα ανωτέρω οριζόμενα ισχύουν και για τις εκκρεμείς υποθέσεις αναγκαστικών απαλλοτριώσεων. Το κατά το άρθρ. 4 παρ. 1 εργολαβικά σε εκκρεμείς υποθέσεις αναγκαστικών απαλλοτριώσεων πρέπει να κατατεθούν στον Δ.Σ. Πειραιώς το αργότερο μέχρι 31.3.1997. Κατά τα λοιπά ισχύει η υπ’ αριθ. 8441/90 απόφαση του Υπουργού Δικαιοσύνης. Για την κατάταξη των δικηγόρων με έμμισθη εντολή σε μισθολογικά κλιμάκια βλέπε απόφ. Υπ. Εσωτ. Δημ. Διοίκησης και Αποκέντρωσης, Οικονομικών και Δικαιοσύνης υπ’ αριθ. 2022210/2776/0022/3-21 Απρ. 1997, (ΦΕΚ Β΄ 319), τομ. 2Α σελ. 384,90931. Για τον τρόπο υπολογισμού των αμοιβών και την παρακράτηση φόρου εισοδήματος στο ακαθάριστο ποσό των αμοιβών των δικηγόρων, βλ. παρ. 2-9 άρθρ. 7 Νόμ. 2753/17-17 Φεβρ. 1999 (ΦΕΚ Α΄31) Τόμ. 27 σελ. 194,726. 